******

**Phoenix Contact udvider sin ekspertise inden for bygningsautomation, idet firmagruppen har overtaget SysMik GmbH**

Den 30. september 2015 underskrev SysMik GmbH i Dresden, Tyskland en aftale om, at selskabet blev overtaget af Phoenix Contact. Dermed blev virksomheden medlem af Phoenix Contact gruppen, som er markedsleder inden for komponenter, systemer og løsninger inden for områderne elektroteknik, elektronik og automation.

SysMik er leverandør af automationsprodukter til decentraliseret automation baseret på åbne industristandarder, særligt til bygningsautomation og bygningsrelateret infrastruktur. Siden 1991 har virksomheden leveret egenudviklede og -fremstillede komponenter, styringsenheder og engineering-software. SysMiks løsninger er bygget på et webbaseret IoT (Internet of Things) framework til smarte enheder og smarte systemer. Platformen tilbyder et omfattende system til webbaserede styringer samt M2M-kommunikation og muliggør nye, serviceorienterede forretningsmodeller.

Inden overtagelsen har de to virksomheder samarbejdet omkring udvikling og produktion af automationsmoduler siden 2003. Phoenix Contact planlægger at udvide selskabet i Dresden, som lige nu har 16 ansatte, til at være gruppens kompetencecenter inden for bygningsautomation. ”Indtil nu har vi kun sporadisk implementeret projekter inden for bygningsautomation. Med integrationen af SysMik GmbH i Phoenix Contact gruppen udvider vi udvalget af løsninger med et innovativt program til bygningsautomation. Vi får også en værdifuld ressource til udvikling af løsninger, der anvender internet teknologier i bygningsautomation,” fortæller Roland Bent, Executive Vice President for Phoenix Contact.

Administrerende direktør for SysMik GmbH vil fortsat være Gert-Ulrich Vack, ligesom virksomheden fortsætter uændret under navnet SysMik GmbH Dresden.

For yderligere information kontakt Phoenix Contact på telefon 36 77 44 11.